**Breakbeat** (niekedy tiež **breaky** alebo **breakbeaty** (lámané beaty)) označuje dve rozdielne ale zároveň súvisiace veci: Je to žáner elektronickej tanečnej hudby a je to aj rozdielny perkusívny rytmus, z ktorého pochádza názov tohto žánru. Zvyčajne je charakterizovaný použitím nezrovnalých (perkusívne nástroje nehrajú priamo v beate) taktov 4/4 bicích vzoriek (na rozdiel od pravidelného beatu žánrov house, techno a trance). Tieto rytmy môžu byť charakterizované svojím intenzívnym použitím synkop a polorytmov. Oba významy sú úzko spojené s hip-hopom a break dance.

Ako hudobný prvok, sú lámané beaty známe a používané už sto rokov, ale názov a moderný význam tohto termínu pochádzajú z éry vzniku hip-hopu v USA v 70. rokoch. Rovnomenný elektronický hudobný žáner je široko považovaný za derivát prvotnej rave scény v Spojenom kráľovstve, kde boli lámané beaty vkladané do hudby do formy, ktorú dnes poznáme ako breakbeat hardcore. Ale lámané beaty používali aj americkí hip-hopoví DJi a turntablisti vo svojich inštrumentálnych setoch, a to ešte pred vznikom rave v Spojenom kráľovstve, a môže byť, že tieto dve scény vznikli paralelne.

Dnes existuje breakbeat vo forme pevných regionálnych scén v USA a Spojenom kráľovstve. Lámané beaty sú často používané v produkcii rôznych žánrov ako hip-hop, jungle alebo drum and bass, hardcore techno, UK garage (vrátane 2-stepu, breakstepu a dubstepu) a dokonca aj v pope a rocku. Od 90. rokov bol breakbeat často používaný ako hudba v pozadí v rôznych televíznych reklamách, a tiež v soundtrackoch akčných filmov a to predovšetkým vo forme big beatu.

Evolúcia
--------

V 80. rokoch sa stali lámané beaty dôležitým prvkom mnohých žánrov breakovej hudby, ako big beat, nu skool breaks, acid breaks a Miami bass.

DJi z rôznych žánrov začleňovali breaky do svojich setov. Medzi niektorích interpretov, známych použitím lámaných beatov, patria Afrika Bambaataa Davy DMX, Dynamix II, 2 Live Crew, Cybotron, NAPT, DJ Icey, Stanton Warriors, Krafty Kuts, Freestylers, K-Swing, Soul Of Man, DJ Sharaz alebo Annie Nightingale.

Lámané beaty sú používané tiež v mnohých hip-hopových, jungle a hardcorových skladbách, a môžu sa objaviť aj v iných hudobných žánroch.

Subžánre
--------

### Big beat

*Bližšie informácie v hlavnom článku: Big beat (90. roky)*
**Big beat** je termín, ktorý vznikol v polovici 90. rokov britskou hudobnou tlačou, ktorá ním označila hudobnú tvorbu interpretov ako The Prodigy, Cut La Roc, Fatboy Slim, The Chemical Brothers, The Crystal Method a Propellerheads. Ich skladby boli vedené ťažkými lámanými beatmi a syntetizátorovými zvukmi a vzorkami.

### Acid breaks

V elektronickej hudbe je termín "acid breaks" spojením breakbeatu, acid housu, acid techna a ďalších foriem elektronickej tanečnej hudby (EDM). Jeho bicia linka je podobná breakbeatu, hlavne preto, že neobsahuje známe basové údery ako ostatné formy EDM. Jeden z prvých syntetizátorov, ktorý bol použitý v acid hudbe bol Roland TB-303. Prvá acid breaks skladba je pripisovaná Zakovi Baneymu, ktorý v roku 1987 vytvoril skladbu „Acid Break".

### Psychedelic breaks (Psybreaks)

Tento štýl tvoria breakbeatoví hudobníci, ktorí začleňujú do svojej tvorby prvky psychedelickej hudby (napr. skupina Infected Mushroom).

### Hardcore breaks

Tento štýl tvoria breakbeatoví hudobníci, ktorí začleňujú do svojej tvorby prvky hardcore techna, a tiež prvky hardstepu, hardstyle a hard dance.

Referencie
----------

1. ↑   *Definition* [online]. oxforddictionaries.com, [cit. 2013-12-30]. Dostupné online. Archivované 2013-12-31 z originálu.
2. ↑  Credited by the DJ List, thedjlist.com

Pozri aj
--------

* Break dance
* Electro

Zdroj
-----

*Tento článok je čiastočný alebo úplný preklad článku Breakbeat na anglickej Wikipédii.*

| * z
* d
* u
Psychedelická hudba |
| --- |
| Žánre | 
* acid breaks
* acid rock
* acid house
* acid techno
* acid trance
* chillwave
* chopped and screwed
* dub
* freakbeat
* goa trance
* krautrock
* neo-psychedelia
* new age
* paisley underground
* psybient
* psychedelický folk
* psychedelický pop
* psychedelický rock
* psychedelický soul
* psychedelický trance
* space rock
* stoner rock
* trip hop

 |
| Subkultúry | 
* beat generation
* leto lásky
* cannabis kultúra
* deadhead
* freak scéna
* grebo
* hippies
* new age travellers
* rave kultúra
* second summer of love
* UK underground

 |
| Pozri aj | 
* história LSD
* new age
* psychedélia
* psychedelické umenie
* psychedelické drogy
* psychedelická éra
* psychedelický zážitok
* psychedelická literatúra
* sitar v populárnej hudbe
* spirituálne užívanie cannabisu
* vývoj progresívneho rocku

 |
| 
* Kategória:Drogová kultúra
* Kategória:Hippies
* Kategória:Psychedelické hudobné skupiny

 |